|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| OVLAŠTENI PREDSTAVNICI NARUČITELJA |
| KLASA: 030-02/19-01/18 |
| URBROJ: 2142-02-03/15-19-1 |
| Punat, 9. svibnja 2019. godine |

OBJAVA NA WEB STRANICI OPĆINE PUNAT

 **PREDMET: Poziv na dostavu ponuda za izradu projektne dokumentacije za građenje reciklažnog dvorišta u Općini Punat na k.č. 4347/18 k.o. Punat**

 Predmet poziva na dostavu ponuda je izrada projektne dokumentacije za građenje reciklažnog dvorišta u Općini Punat na k.č. 4347/18 k.o. Punat, a u cilju ishođenja građevinske dozvole.

 Projektna dokumentacija u smislu ovog poziva odnosi se na arhitektonski projekt, građevinski projekt, elektrotehnički projekt, strojarski projekt, geodetski projekt te izradu elaborata tehničko – tehnološkog rješenja, elaborata zaštite na radu, elaborata zaštite od požara i troškovnika za izvođenje radova. U sklopu izrade projektne dokumentacije izvršitelj je obvezan ishodovati posebne uvjete javnopravnih tijela za izradu glavnog projekta. Projektna dokumentacija se Naručitelju predaje u šest otisnutih i šest digitalnih primjeraka (.pdf, .dwg, MS Word i Excel).

 Svrha poziva je dobivanje najboljeg i najpovoljnijeg ponuditelja za potrebe izvršenja nabave.

 Procijenjena vrijednost nabave je 64.000,00 kn + PDV. Ponuđena cijena mora biti nepromjenjiva tijekom izvršenja ugovora. Rok za izvršenje nabave je najmanje 40, a najviše 60 radnih dana od dana sklapanja ugovora. Plaćanje će se vršiti bez predujma, gotovinski, kompenzacijom ili cesijom po izvršenju usluge i to prema zaprimljenim računima u roku do 30 dana od dana zaprimanja.

 Ponuda mora sadržavati najmanje:

1. Popunjeni, potpisani i pečatom ovjereni obrazac „Ponudbeni list“ - naziv (ime i prezime) i adresu ponuditelja, OIB, telefonski broj odgovorne osobe ponuditelja, ukupna cijena ponude (izražena bez PDV-a i s PDV-om) – prilog 1. Poziva
2. Izvadak iz sudskog, obrtnog, strukovnog ili drugog odgovarajućeg registra države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od šest mjeseci računajući od dana zaprimanja poziva za dostavu ponuda,
3. Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje (ne smije biti starija od tri mjeseca računajući do dana zaprimanja poziva za dostavu ponuda).

 *Svi dokumenti mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

 Kriterij za odabir ponude je ekonomski najpovoljnija ponuda uz uvjet ispunjenja ostalih uvjeta sposobnosti. Najpovoljnija ponuda je ona koja ostvari najveći broj bodova sukladno kriterijima u nastavku:

1. Najniža ponuđena cijena izrade projektne dokumentacije (maksimalno 80 od ukupno 100 bodova)

Maksimalan broj bodova dobiva prihvatljiva ponuda s najnižom ponuđenom cijenom, a ostalim prihvatljivim ponudama broj bodova umanjuje se u omjeru ponuđenih cijena prema slijedećoj ponuđenoj cijeni. Tada se bodovna vrijednost ponuđene cijene izračunava po slijedećoj formuli:

$\frac{najniže ponuđena cijena}{cijena ponude}$ x 80 = broj bodova za cijenu ponude

2. Rok izrade projektne dokumentacije (maksimalno 20 od ukupno 100 bodova)

|  |  |
| --- | --- |
| **Rok izrade projektne dokumentacije** | **Bodovi** |
| 55 – 60 radnih dana | 5 |
| od 50 – 54 radnih dana | 10 |
| od 45 – 49 radnih dana | 15 |
| od 40 do 44 radnih dana  | 20 |

 U slučaju da dva ili više ponuditelja imaju jednaki broj ukupno ostvarenih bodova odabrati će se ponuda sa najnižom ponuđenom cijenom izrade projektne dokumentacije.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, ona se izrađuje u dva ili više dijelova.

 Ponuda se uvezuje na način da se onemogući naknadno vađenje ili umetanje listova (npr. jamstvenikom – vrpcom čija su oba kraja na posljednjoj strani pričvršćena naljepnicom preko koje je otisnut pečat ponuditelja na način da isti obuhvaća dio posljednje strane ponude i dio pričvršćene naljepnice).

 Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

 Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

 Sve ponude koje naručitelj primi nakon isteka roka za podnošenje ponuda označit će se kao zakašnjelo pristigle i biti će neotvorene vraćene ponuditelju.

 Ponude se predaju neposredno na urudžbeni zapisnik naručitelja ili putem pošte preporučenom poštanskom pošiljkom na adresu naručitelja, u zatvorenoj omotnici na kojoj je naziv i adresa naručitelja te naziv i adresa ponuditelja. Na vanjskom omotu mora biti adresa i oznaka sljedećeg sadržaja:

**OPĆINA PUNAT**

**Novi put 2**

**51521 Punat**

**„PONUDA: PROJEKTNA DOKUMENTACIJA RECIKLAŽNOG DVORIŠTA“**

 **Ponuda bez obzira na način dostave mora biti dostavljena naručitelju najkasnije do 17. svibnja 2019. godine do 12:00 sati.**

 Naručitelj zadržava pravo poništiti postupak tijekom provedbe, odnosno ne odabrati niti jednu ponudu.

 Za sve informacije slobodno kontaktirajte g. Daniela Strčića na tel. 051/855-689 ili daniel.strcic@punat.hr.

 Srdačan pozdrav,

 VODITELJ OVLAŠTENIH

 PREDSTAVNIKA NARUČITELJA

 Nataša Kleković, dipl. iur.

 Dostaviti:

1. Pismohrana

 **Prilog 1.**

**PONUDBENI LIST**

Broj ponude: **\_\_\_\_\_\_\_\_\_\_\_\_\_\_\_\_** Datum ponude: **\_\_\_\_\_\_\_\_\_\_\_\_\_\_\_\_**

 **Naručitelj: Općina Punat**

 Adresa:Novi put 2, 51521 Punat

 OIB: 59398328383

**Podaci o ponuditelju:**

|  |  |
| --- | --- |
| Naziv ponuditelja |  |
| OIB |  | IBAN |  |
| Gospodarski subjekt je u sustavu PDV-a (zaokružiti) |  DA NE |
| Adresa za dostavu pošte |  |
| Adresa e-pošte |  |
| Broj telefona |  | Broj faksa |  |
| Ime, prezime i funkcija ovlaštene osobe/a za potpisivanje ugovora |  |
| Kontakt osoba ponuditelja |  |

**Cijena ponude – kriterij ekonomski najpovoljnije ponude:**

|  |  |
| --- | --- |
| Cijena ponude bez PDV-a |  |
| Iznos PDV-a |  |
| Cijena ponude s PDV-om |  |

**Izjava o roku izvršenja nabave – kriterij ekonomski najpovoljnije ponude:**

Izjavljujemo da ćemo predmet nabave izvršiti u roku \_\_\_\_\_\_\_\_\_\_\_\_\_\_\_\_ dana od dana sklapanja ugovora o nabavi.

Napomena:

Minimalni rok izvršenja nabave iznosi 40 radnih dana, a maksimalni rok izvršenja nabave iznosi 60 radnih dana od dana sklapanja ugovora.

U\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_2019.

**Rok valjanosti ponude:** 30 (trideset) dana od isteka roka za dostavu ponuda.

 Za ponuditelja:

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)